open-index/open-wikipedia-markdown huggingface dataset:
Πανελλήνιο πρωτάθλημα Ελευθέρας πάλης γυναικών

Το **πανελλήνιο πρωτάθλημα Ελευθέρας πάλης γυναικών** ξεκίνησε το 1992. Είναι το μοναδικό πρωτάθλημα γυναικών, καθώς το στυλ της Ελληνορωμαϊκής δεν υπάρχει για τις γυναίκες.

## Κατηγορίες βάρους
Οι παλαίστριες αγωνίζονται στις παρακάτω κατηγορίες βάρους:

## Πανελλήνιοι αγώνες

## Σύνολο τίτλων

## Παραπομπές


## Πηγές
*Ψηφιακό αρχείο Αθλητικής Ηχούς
*Οι πρωταθλητές στον επίσημο ιστότοπο της ΕΟΦΠ.

Ελευθέρα
Κατηγορία:Πανελλήνιο Πρωτάθλημα Ελευθέρας Πάλης
ΕΔ

Η συντομογραφία ελληνικών χαρακτήρων **ΕΔ** ή **εδ** ή **Ε.Δ.** ή **Ε/Δ** μπορεί να αναφέρεται:

*Ως **Ε.Δ.** (ΕΔ) στις Ένοπλες δυνάμεις
*Ως **Ε/Δ** (ΕΔ) στο Ενδοπλασματικό δίκτυο
*Ως **Ε.Δ.** στις Ειδικές Διαδρομές μηχανοκίνητου αθλήματος ή στην εκρηκτική διάρροια
*Ως  στο εδάφιο, απόσπασμα κείμενου
*Ως ε.δ. στην Αλγεβρική σκακιστική γραφή για πιόνι εν διελεύσει.
*Ως Ε/Δ στον τύπο πολεμικού πλοίου
*Ως ͵ΕΔ´ ή ͵εδ´ στο ελληνικό σύστημα αρίθμησης ο αριθμός 5.004
Λίζα Κούντροου

Η **Λίζα Βάλερι Κούντροου** (αγγλικά: Lisa Valerie Kudrow, 30 Ιουλίου 1963) είναι Αμερικανίδα ηθοποιός. Είναι περισσότερο γνωστή από τον ρόλο της Φοίβη Μπουφέι στην σειρά *[[Τα Φιλαράκια|Τα φιλαράκια]]* (Friends), για τον οποίο έχει κερδίσει αρκετά βραβεία, μεταξύ των οποίων ένα βραβείο Έμμυ και δύο Screen Actors Guild Awards. Στον κινηματογράφο, έχει παίξει στις ταινίες *Ρόμι και Μισέλ* (1997), *[[Ανάλυσέ το]]* (1999), *Ο γιατρός ξανατρελάθηκε* (2001), *Τα πάντα για τον έρωτα* (2005), *Υ.Γ. Σ' αγαπώ* (2007), *Κάντε στην μπάντα* (2009), *Ξενοδοχείο για σκύλους* (2009) και *[[Εύκολη...κατά λάθος|Εύκολη... κατά λάθος]]* (2010).

## Πρώτα βήματα
Η Λίζα Κούντροου γεννήθηκε στο Λος Άντζελες της Καλιφόρνιας στις 30 Ιουλίου, 1963. Οι γονείς της είναι η Νέντρα Στερν (γεννήθηκε το 1934) και ο Λι Ν. Κούντροου (γεννήθηκε το 1933). Η Λίζα έχει δυο μεγαλύτερα αδέρφια, την Χελένα Μάρλα (γεννήθηκε το 1955) και τον γνωστό νευρολόγο στην Σάντα Μόνικα, Ντείβιντ Β. Κούντροου (γεννήθηκε το 1957). Οι πρόγονοι της είχαν μεταναστεύσει από τη Λευκορωσία, τη Γερμανία, την Ουγγαρία και την Πολωνία. Οι παππούδες της Λίζα ήταν ο Ντείβιντ Κούντροου (γεννημένος στο Μογκιλιόφ της Λευκορωσίας) και ο Γκερτρούντε Φάρμπερμαν (γεννημένος στην Ίλια της Λευκορωσίας επίσης). Η προγιαγιά της από την πλευρά του πατέρα της, Μέρα Μόρντεοβιτς, δολοφονήθηκε στην πόλη Ίλια της Λευκορωσίας κατά τη διάρκεια του Ολοκαυτώματος. Επιπλέον, η Κούντροου υπήρξε μαθήτρια στο Middle School του Portola στην Ταρζάνα της Καλιφόρνιας. Το 1979, σε ηλικία 16 ετών, υποβλήθηκε σε ρινοπλαστική για να μειώσει το μέγεθος της μύτης της.



## Καριέρα: 1994-2004 και Τα Φιλαράκια
αριστερά|μικρογραφία|359x359εσ|Τα Φιλαράκια (1994-2004)
Ο πρώτος μεγάλος και σημαντικότερος ρόλος της Λίζα Κούντροου ήρθε σε ηλικία 31 ετών, το 1994, μέσα από την σειρά Τα Φιλαράκια. Υποδύθηκε τη Φοίβη Μπουφέι, η οποία έχει περάσει δύσκολα παιδικά χρόνια, είναι χορτοφάγος, ταλαντούχα μουσικός και στη σειρά έχει μια δίδυμη αδερφή, την Ούρσουλα Μπουφέ. Στον τέταρτο κύκλο της σειράς είχε μείνε έγκυος στον γιο της, Τζόυλιαν Μουρέι Στερν, ο οποίος γεννήθηκε στις 7 Μαΐου 1998 και γι’ αυτό οι παραγωγοί άλλαξαν το σενάριο και η Φοίβη έγινε τότε παρένθετη μητέρα στα τρίδυμα του αδερφού της, Φρανκ. Το 1998 κέρδισε βραβείο ΕΜΜΥ για την ερμηνεία της ως Φοίβη. 

## Προσωπική ζωή
Η Λίζα στις 27 Μαΐου 1995, παντρεύτηκε τον Γάλλο διευθυντή διαφημιστικής εταιρείας και επιχειρηματία, Μάικλ Στερν, με τον οποίο έχουν ένα γιο τον Τζούλιαν Μουρέι Στερν (γεννημένος το 1998). Ο γάμος της Λίζα Κούντροου θεωρείται ένας από τους πιο επιτυχημένους στο Χόλιγουντ.
μικρογραφία|Η Κούντροου στην πρεμιέρα της ταινίας ''Η άλλη γυναίκα'' το 2009.

## Παραπομπές


## Εξωτερικοί σύνδεσμοι
* Λίζα Κούντροου στο IMDb
*https://www.instagram.com/lisakudrow/?hl=el στο instagram.

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοεβραίοι
Κατηγορία:Βραβευμένοι με Έμμυ
EA

Η συντομογραφία λατινικών & ελληνικών χαρακτήρων και αριθμός **EA** ή **Ea** ή **εα** ή **Ε.Α.** (στην αγγλική γλώσσα προφέρεται ι-έι) μπορεί να αναφέρεται:

*Στην Electronic Arts ως **EA**, εταιρεία κατασκευής λογισμικού.
**Στην Electronic Arts Sports, παρακλάδι της EA.

## Αρχαιολογία
*Ως Eä στο βίβλιο Σιλμαρίλιον, ονομασία του σύμπαντος.
*Στις Επιστολές της Αμάρνα ως **EA**.

## Επιστήμη
*Ως **Ea** στο Γάλλιο παλαιότερο σύμβολο του στοιχείου όταν πρωτοανακαλύφθηκε.
*Στο Exaampere ως **EA**, μονάδα μέτρησης που αντιστοιχεί σε 10^18 Amperes.
*Στο Exa-annum ως **Ea**, μονάδα μέτρησης που αντιστοιχεί σε 10^18 έτη.
*Στον EA<Sub>16</sub>, δεκαεξαδικό αριθμό που αντιστοιχεί στον αριθμό 234 στο δεκαδικό σύστημα.

## Στην ελληνική γλώσσα
*Στην Ελληνική Αστυνομία ως **Ε.Α.**
*Ως ͵ΕΑ´ ή ͵εα´ στο ελληνικό σύστημα αρίθμησης ο αριθμός 5.001 
*Στις Πινακίδες κυκλοφορίας οχημάτων της Ελλάδας ως **ΕΑ** στα αρχικά γράμματα.
*Στην Ένωση Αθλοπαιδειών ως **Ε.Α.**, αφορά σε αθλητικούς συλλόγους.
*Ως **ε.α.** στον εν αποστρατεία στρατιωτικό.
Ρενόν

Το **Ρενόν** (ιταλικά: *Renon*, ) ή **Ρίτεν** (γερμανικά: *Ritten*, ) είναι πόλη της βόρειο-ανατολικής Ιταλίας  με 7.597  κατοίκους στην Αυτόνομη επαρχία του Μπολτσάνο και στις Δολομίτικες Άλπεις. 

Βρίσκεται κοντά και συνορεύει με την πρωτεύουσα της επαρχίας, Μπολτσάνο, και την κωμόπολη Σαρεντίνο. Διαθέτει το γνωστότερο τελεφερίκ στην επαρχία και την διασχίζει ο ποταμός Ισάρκο. Το 95,96% των κατοίκων έχει μητρική γλώσσα τα Γερμανικά, 3,77% τα Ιταλικά κι ένα 0,26% τα Λαδινικά.
 
## Ιστορία
Το όνομα της κωμόπολης μαρτυρείται πρώτη φορά το 871 - 875 , με το όνομα *Ritena* το 1027 , *Ritine* το 1160 και το 1180. Το όνομα πιστεύεται ότι προέρχεται από τη λατινική καθομιλουμένη και το *retinone*, πιθανώς από την προ-ρωμαϊκό.

Η πόλη κατά το μεσαίωνα ήταν ένας ενδιάμεσος σταθμός του περάσματος του Μπρέννερο που συνέδεε τη Γερμανία με την Ιταλία. Η οδός αυτή λεγόταν "Kaiserweg" δηλαδή *αυτοκρατορική* επειδή από αυτή είχαν ταξιδέψει και δύο αυτοκράτορες της Αγίας Ρωμαϊκής Αυτοκρατορίας και της είχαν παραχωρήσει το προνόμιο το 1179. Στην κωμόπολης χτίστηκε τον 14ο αιώνα το *Kuntersweg* από τον *Heinrich Kunter*.

## Προσωπικότητες που συνδέονται με την Ρίτεν
# Ο Πέτερ Μάυρ *(Peter Mayr)* εθνικός ήρωας της Αυστρίας που γεννήθηκε εδώ.
# Ο Σίγκμουντ Φρόιντ, ο οποίος έγραψε τα μέρη του "Τοτέμ και Ταμπού" (Totem und Tabu-Totem e tabù) κατά τη διάρκεια της παραμονής του στο ξενοδοχείο Hotel Bemelmans-Post το 1911-12.
# Ο Ότο Φλάκε (Otto Flake) (1880-1963) Γερμανός συγγραφέας που έζησε εδώ.

## Παραπομπές


## Βιβλιογραφία
* Fritz Dörrenhaus, Hans Becker, *Der Ritten und seine Erdpyramiden. Vergleichende Betrachtung der Entstehung von Erdpyramiden in verschiedenen Klimagebieten der Erde* (Kölner geographische Arbeiten, 17), Wiesbaden, 1966.
* Francesco Pozzato, *Il trenino del Renon*, Padova, Duegi Ed., 1998.
* Beatrix Unterhofer, *Hans von Hoffensthal – ein Leben in der Sommerfrische*, Bolzano, Raetia, 1996. ISBN 88-7283-087-7.
* Sabine Waibl, *Bozner Villen und Rittner Landhäuser zwischen Historismus und Moderne*, Innsbruck, Università degli Studi, 1997.
* Irmtraut Heitmeier, *Der Ritten im frühen Mittelalter*, in «Tiroler Heimat», 67, 2003, pp.&nbsp;29–48.
* Inga Hosp, *Ritten. Land und Leute am Berg*, Bolzano, Tappeiner, 2005. ISBN 978-88-7073-362-4.
* *Il Renon e la sua ferrovia*, Bolzano, Athesia, 2007. ISBN 978-88-6011-079-4.
* Leo Andergassen, *Kirchen am Ritten. Ein Kunstführer*, Bolzano, Tappeiner, 2008. ISBN 978-88-7073-460-7.

## Εξωτερικοί σύνδεσμοι

* Renon online
* Οργανισμός Τουρισμού της Ρενόν

Κατηγορία:Δήμοι της Αυτόνομης Επαρχίας του Μπολτσάνο
Κωνσταντίνος Οικονόμου

Ο **Κωνσταντίνος** *(Κωστάκης)* **Οικονόμου** ήταν σημαντικός Έλληνας Μακεδονομάχος οπλαρχηγός από τη Σμόκβιτσα, κωμόπολη κοντά στην πόλη Γευγελή της σημερινής Βόρειας Μακεδονίας.

## Βιογραφικά στοιχεία
Ο Κωνσταντίνος Οικονόμου γεννήθηκε στα τέλη του 19ου αιώνα στη Σμόκβιτσα κοντά στην πόλη της Γευγελής στην Μακεδονία την περίοδο της οθωμανικής κυριαρχίας. Κατά την περίοδο του Μακεδονικού Αγώνα, συγκρότησε ένοπλη αντάρτικη ομάδα, αποτελούμενη από 35 άνδρες, της οποίας τέθηκε επικεφαλής. Έδρασε από τις αρχές του 1905, στις περιοχές της Γευγελής, της Τζένας και της Βογδάντσας, ενάντια στα βουλγαρικά ένοπλα σώματα που τρομοκρατούσαν τους κατοίκους. Στις αρχές του Μαΐου του 1905, το σώμα του συγκρούστηκε με βουλγαρικό σώμα στη *[[Μάχη της Σμόκβιτσας]]*, όπου σκοτώθηκαν δεκατρείς κομιτατζήδες. Το σώμα του άφησε πίσω του ένα νεκρό, αλλά τράπηκε σε φυγή και διασκορπίστηκε. Ο Κωνσταντίνος Οικονόμου μετά από λίγο καιρό απεβίωσε. Το σώμα του αποτελούσαν, μεταξύ άλλων, οι:
# Πέτρος Βλάχος
# Ζαφείριος Βογιατζής
# Αθανάσιος Δοκτώρης
# Λάζαρος Δοϊτσίνης
# Πέτρος Ζάικος
# Γεώργιος Μόσχος
# Αντώνιος Μπεσίρης
# Δημήτριος Μικρές
# Κωνσταντίνος Ξανθός
# Λάζαρος Ράλλης
# Πέτρος Σερμενλής
# Αναστάσιος Διμώνης
# Μιχαήλ Πετρίδης

## Παραπομπές


Κατηγορία:Ιστορία του Κιλκίς
Κατηγορία:Μακεδονομάχοι
Πέτρος Χρήστου

Ο **Πέτρος Χρήστου** (1887 - 1908) ήταν σημαντικός Έλληνας Μακεδονομάχος οπλαρχηγός από τη Βελουσίνα της Πελαγονίας.

## Βιογραφικά στοιχεία
Ο Πέτρος Χρήστου γεννήθηκε το 1887 στη Βελουσίνα της Πελαγονίας. Διατέλεσε δάσκαλος στη Γραδέσνιτσα του Μοριχόβου. Στη συνέχεια εντάχθηκε στο ένοπλο σώμα του Κρητικού Γ. Βολάνη, όπου διακρίθηκε για τις ηγετικές του ικανότητες. Συνεργάστηκε επίσης, με το Γ. Δικώνυμο Μακρή. Το Μάιο του 1906 σχημάτισε δικό του ένοπλο σώμα που δρούσε στο Μορίχοβο κατά των Βουλγαρικών σωμάτων αλλά και των Οθωμανικών στρατιωτικών αποσπασμάτων, συνεργαζόμενος πολλές φορές και με τον οπλαρχηγό Σίμο Ιωαννίδη. Κατόπιν, συνεργάστηκε με τον Γ. Τσόντο (Βάρδα) στο νότιο Μορίχοβο και στις περιοχές Φλώρινας και Πρεσπών. Στα τέλη Μαΐου του 1907 λόγω της αποχώρησης του Γ. Τσόντου και πλήθους οπλαρχηγών προς τα Κορέστια, ο Πέτρος Χρήστου με το σώμα του ανέλαβε από κοινού με τον Γ. Πρώιμο όλη την περιοχή Πρεσπών, Φλώρινας και νοτίου Μοριχόβου με βάση το Βαρνούντα. Στη συνέχεια κινήθηκε νοτιότερα προς το Βέρνο, όπου συνεργάστηκε με τους οπλαρχηγούς Ι. Καραβίτη, Παύλο Νικολαΐδη, Σ. Κλειδή και Π. Γερογιάννη. Τον Απρίλιο του 1907 μαζί με τα σώματα των Παύλου Νικολαΐδη, Γ. Τσόντου και Ι. Καραβίτη επιτέθηκε σε κομιτατζήδες στη Μπαρέσανη και στην Άνω Καλλινίκη. Πολλοί νέοι έσπευσαν τότε, να καταταχθούν στις ομάδες των Ελλήνων οπλαρχηγών. Στα τέλη του 1907 ανέλαβε την άμυνα στην περιοχή των χωριών Καμπάσνιτσα (Πρώτη) και Κλαδορράχη. Το Μάιο του 1908, ύστερα από συμπλοκή με Οθωμανικό απόσπασμα, νοτιοδυτικά του Μοναστηρίου κατέφυγε στο Μπούκοβο, όπου όμως τελικά συνελήφθη. Απαγχονίστηκε στις 25 Ιουνίου του 1908 στο Μοναστήρι, ως αντίποινα για τη δολοφονία του υποδιοικητή Ζεϊνέλ μπέη του Νυμφαίου. Το 1960 ανεγέρθηκε προτομή του σε κεντρική οδό της Φλώρινας.

## Παραπομπές


Κατηγορία:Μακεδονομάχοι
Κατηγορία:Έλληνες εκπαιδευτικοί
Κατηγορία:Μακεδόνες
Ψευδόκοκκος

250px|right|thumb|Ψευδόκοκκος
Ο ** ψευδόκοκκος** είναι κοκκοειδές έντομο (κοινώς «ψώρα») της τάξης των ημίπτερων που το συναντάμε σε αμπέλια, εσπεριδοειδή, μπανανιές, κακαόδεντρα, ανθοφόρες πιπερόριζες και μάνγκο. Η επιστημονική του ονομασία είναι *Pseudococcus*.
Συνήθως τον ψευδόκοκκο τον συναντάμε στη νοτιοανατολική Ισπανία και άλλες νότιες χώρες. Αυτό το έντομο είναι σκεπασμένο από ένα λευκό κερί που του προστατεύει από τους ψεκασμούς για την αντιμετώπιση τους, το οποίο στο τέλος του εντόμου γίνεται κλωστές.

Το αρσενικό μπορεί να πετάξει αλλά το θηλυκό δεν μπορεί, όμως παράγει εκατοντάδες αυγά που έχουν χρώμα κιτρινοπορτοκαλί. Μόλις γεννιούνται δεν έχουν αυτό το κερί αλλά με τον καιρό αρχίζουν και το αποκτούν. 

Ο ψευδόκοκκος προκαλεί ζημιές σε όλα τα φυτικά μέρη με το κέρινο βαμβακοειδές νήμα που παράγει και καταστρέφει το φυτό σταδιακά.
Το βαμβακοειδές νήμα βρίσκεται κάτω από τα φύλλα ή σε κλαδιά που ενώνονται με τους μίσχους.

## Πηγές


## Βλέπε επίσης
*Βαμβακάδα

Κατηγορία:Κοκκοειδή
Κατηγορία:Βλαβερά έντομα
EB (αποσαφήνιση)

Η συντομογραφία λατινικών & ελληνικών χαρακτήρων και αριθμός **EB** ή **Eb** ή **εβ** (στην αγγλική γλώσσα προφέρεται ι-μπι) μπορεί να αναφέρεται:

* Στην Encyclopædia Britannica ως **eb** και στον αντίστοιχο διαδικτυακό τόπο ως **www.eb.com**
* Ως E♭, μι ύφεση στην αγγλική στίξη.
* Στην ΕΒ/Στρέιμουρ, ποδοσφαιρικό σύλλογο.

## Επιστήμη
* Στο Exabyte ως **EB**, μονάδα μέτρησης που αντιστοιχεί σε 10^18 Bytes.
* Στο Exabit ως **Eb**, μονάδα μέτρησης που αντιστοιχεί σε 10^18 bits.
* Στον EB<Sub>16</sub>, δεκαεξαδικό αριθμό που αντιστοιχεί στον αριθμό 235 στο δεκαδικό σύστημα.

## Στην ελληνική γλώσσα
* Στο Ειδικό βάρος ως **Ε.Β.** στη Φυσική.
* Ως ͵ΕΒ´ ή ͵εβ´ στο ελληνικό σύστημα αρίθμησης ο αριθμός 5.002
* Στις Πινακίδες κυκλοφορίας οχημάτων της Ελλάδας ως **ΕΒ** στα αρχικά γράμματα.
Κάστρο της Βαντούζ

thumb|right|250px|Τα αμπέλια και το κάστρο στα υψίπεδα της Βαντούζ
400px|right|thumb|Πανόραμα του κάστρου
Το **κάστρο της Βαντούζ** (**, παλιότερα ονομασμένο *Hohenliechtenstein*) είναι η επίσημη κατοικία της πριγκιπικής οικογένειας του Λίχτενσταϊν. Βρίσκεται σε μια προεξοχή βράχου πάνω από την Βαντούζ, την πρωτεύουσα του  Πριγκιπάτου του Λίχτενσταϊν, ανάμεσα στην Ελβετία και την Αυστρία.
Είναι μια ιδιωτική οικία που δεν είναι επισκέψιμη από το κοινό. Ο κυβερνών πρίγκιπας δέχεται εκεί τους επίσημους καλεσμένους του.

## Ιστορία

Η πρώτη αναφορά του κάστρου βρίσκεται στο συμβόλαιο πώλησης του κόμη Ρούντολφ φον Βέρντενμπεργκ-Σαργκάν (Sargans) στον Ούλριχ φον Ματς για το ποσό των 400 μάρκων. Ο πύργος που χρονολογείται από τον 12ο αιώνα και ένα μέρος της δυτικής του πλευράς είναι τα παλαιότερα τμήματα του κάστρου. Το κομιτάτο του Βαντούζ δημιουργήθηκε το 1342 στη συνέχεια μιας μοιρασιάς στα πλαίσια διαδοχής. Ο κόμης Χάρτμανν Γ' εγκαταστάθηκε στο κάστρο του Βαντούζ που έγινε εκείνη την εποχή η κατοικία των αρχόντων. 

Το παρεκκλήσι της Αγίας Άννας χτίστηκε και υπέστη αλλαγές σε όλη την διάρκεια του Μεσαίωνα. Στην διάρκεια του Πολέμου της Σουαβίας του 1499, το κάστρο κάηκε από τους *honorbound* της Ελβετίας. 

Το κάστρο του Βαντούζ περιήλθε στην πριγκιπική οικογένεια του Λίχτενσταϊν το 1712 όταν αγόρασε το κομιτάτο της Βαντούζ. Εκείνη την εποχή, ο Κάρολος Ζ', αυτοκράτορας της Αγίας Ρωμαϊκής Αυτοκρατορίας, ένωσε το φέουδο του Σέλενμπεργκ και το κομιτάτο της Βαντούζ για να δημιουργήσει το Πριγκιπάτο του Λιχτενστάιν.
Το κάστρο χρησιμοποίησε ως έδρα της κυβέρνησης στη διάρκεια της περιόδου 1712-1732 και έπειτα ως φρούριο από το 1838.

Το κάστρο αναπαλαιώθηκε ανάμεσα στο 1905 και στο 1920 στη διάρκεια της βασιλείας του Πρίγκιπα Ιωάννη Β' του Λίχτενσταϊν, και επεκτάθηκε στη διάρκεια των αρχών της δεκαετίας του 1930 από τον Πρίγκιπα Φραγκίσκο-Ιωσήφ Β' του Λίχτενσταϊν. Από το 1938, η πριγκιπική οικογένεια το χρησιμοποιεί ως κατοικία. Το κάστρο αποτελεί σήμερα ένα από τα εθνικά σύμβολα του Λίχτενσταϊν. Αμπέλια που ανήκουν στην πριγκιπική οικογένεια έχουν φυτευτεί γύρω από το κάστρο.

## Παραπομπές


## Εξωτερικοί σύνδεσμοι

*  Ιστοσελίδα του γραφείου τουρισμού της Βαντούζ
*  Πύλη της πόλης της Βαντούζ

Βαντουζ
Καστρο Βαντουζ
Καστρο
EC

Η συντομογραφία λατινικών χαρακτήρων **EC** ή **Ec** ή **ec** (στην αγγλική γλώσσα προφέρεται ι-σι) μπορεί να αναφέρεται:

*Ως **EC**
** Στην Ευρωπαϊκή Επιτροπή (Κομισιόν)
** Στις Ευρωπαϊκές Κοινότητες (Ε.Κ.)
** Στην Ευρωπαϊκή Οικονομική Κοινότητα (Ε.Ο.Κ.)

## Επιστήμη
*Στο Exacoulomb ως **EC**, μονάδα μέτρησης που αντιστοιχεί σε 10^18 Coulomb.
*Στον EC<Sub>16</sub> δεκαεξαδικό αριθμό, που αντιστοιχεί στον αριθμό 236 στο δεκαδικό σύστημα.

## Γεωγραφικοί προσδιορισμοί
* Στη χώρα Ισημερινός (Εκουαδόρ) ως *'EC* κατά ISO 3166-1.
*Ως .ec στον top-level domain κωδικό για τoν Ισημερινό στο Διαδίκτυο.

## Άλλες χρήσεις
*Στο Δολάριο Ανατολικής Καραϊβικής ως EC$.
Το πλοίο των τρελών

***Το πλοίο των τρελών*** (Αγγλ.**Ship Of Fools**) είναι Αμερικανική 
δραματική ταινία παραγωγής 1964 σε σκηνοθεσία του Στάνλεϊ Κρέιμερ που διηγείται τις ιστορίες των επιβατών ενός γερμανικού πλοίου που αναχωρεί από τη Γερμανία με προορισμό το Μεξικό το 1933. Η ταινία περιλαμβάνει μια σειρά μεγάλων ηθοποιών της περιόδου, όπως η Βίβιαν Λι, η Σιμόν Σινιορέ, ο Λι Μάρβιν και ο Χοσέ Φερρέρ και είναι βασισμένη στο ομώνυμο μυθιστόρημα της Κάθριν Αν Πόρτερ.

## Υπόθεση
Το 1933, ένα γερμανικό πλοίο αφήνει τη Βέρακρούζ του Μεξικό με προορισμό τη Γερμανία. Στην τρίτη θέση ταξιδεύουν φτωχοί Μεξικανοί και Ισπανοί διωγμένοι από την Κούβα. Στην πρώτη θέση επιβάτες διαφόρων εθνικοτήτων και κοινωνικών τάξεων κρύβουν ιστορίες, που σχετίζονται με προσωπικές και επαγγελματικές αποτυχίες ή με όνειρα που δεν πραγματοποιήθηκαν ποτέ. Οι ζωές των επιβατών συγκλίνουν και λέγονται αλήθειες που δεν είχαν ειπωθεί ποτέ, καθώς αναδύονται στην επιφάνεια θέματα όπως ο ρατσισμός κοινωνικός ή φυλετικός, η ανάγκη του ανθρώπου ν'αγαπήσει και ν'αγαπηθεί, ο αγώνας για δικαιοσύνη κι η σκληρότητα κι η αδιαφορία του ανθρώπου για το πλησίον του, όλα αυτά σε μια περίοδο που ο πόλεμος που άλλαξε την ιστορία της ανθρωπότητας παραμονεύει.

## Πληροφορίες
Η ταινία αυτή αποτελεί το κύκνειο άσμα της Βίβιαν Λι, της θρυλικής Σκάρλετ Ο' Χάρα του *[[Όσα παίρνει ο άνεμος]]* και της Μπλανς ΝτιΜπουά του *[[Λεωφορείον ο Πόθος]]*. Η Λι εδώ υποδύεται την Μαίρη Τρέντγουελ, μια κυνική καλλονή του αμερικάνικου νότου, που έχει χάσει πλέον τη νιότη της καθώς και την πίστη της στην αγάπη.
Η Σιμόν Σινιορέ, θρύλος του γαλλικού κινηματογράφου, υποδύεται την Κοντέσσα, μια γυναίκα που εξορίζουν από την Κούβα κι επιβιβάζεται στο πλοίο, όπου γνωρίζει τον έρωτα στο πρόσωπο του γιατρού του πλοίου (Όσκαρ Βέρνερ).

## Βραβεία
Η ταινία προτάθηκε για 8 βραβεία όσκαρ, μεταξύ των οποίων και για Όσκαρ Καλύτερης Ταινίας, το οποίο έχασε από την ταινία *[[Η Μελωδία της Ευτυχίας]] (The Sound Of Music, 1965)*. Τα μέλη της ακαδημίας βράβευσαν την ταινία για την ασπρόμαυρη φωτογραφία και την καλλιτεχνική της διεύθυνση.


Βραβεία Ακαδημίας Κινηματογράφου (Όσκαρ)
 
**Βράβευση:**
* Φωτογραφίας, Ασπρόμαυρη Ταινία – Έρνεστ Λάζλο
* Καλλιτεχνικής Διεύθυνσης - Ρόμπερτ Κλατγουόρθι και Τζόζεφ Κις

**Υποψηφιότητες:**
* Καλύτερης Ταινίας – Στάνλεϊ Κρέιμερ
* Α’ Ανδρικού Ρόλου – Όσκαρ Βέρνερ
* Α’ Γυναικείου Ρόλου – Σιμόν Σινιορέ
* Β’ Ανδρικού Ρόλου – Μάικλ Νταν
* Διασκευασμένου Σεναρίου – Άμπι Μαν
* Κοστουμιών - Μπιλ Τόμας και Ζαν Λουί

## Παραπομπές


## Εξωτερικοί Σύνδεσμοι
*Η ταινία στο imdb
*Η ταινία στο cine.gr

Κατηγορία:Αμερικανικές ταινίες της δεκαετίας 1960
Κατηγορία:Ταινίες του 1965
Κατηγορία:Ταινίες παραγωγής Columbia Pictures
Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης
Κατηγορία:Αμερικανικές ψυχολογικές δραματικές ταινίες
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες σε σκηνοθεσία Στάνλεϊ Κρέιμερ
Κατηγορία:Ταινίες τοποθετημένες σε πλοία
Πινερόλο

Η **Πινερόλο** ή **Πινιερόλ**, (ιταλικά: *Pinerolo*, γαλλικά: *Pignerol*) είναι ιστορική παραποτάμια πόλη πρωτεύουσα ομώνυμης επαρχίας, στο νομό του Τορίνου, της ευρύτερης περιοχής του Πεδεμοντίου, της ΒΔ. Ιταλίας, κοντά στα σύνορα με τη Γαλλία.

## Γενικά
Η Πινερόλο βρίσκεται 40 χιλιόμετρα νοτιοδυτικά του Τορίνο, σε υψόμετρο 376 μ. (1234 πόδια) παρά τις όχθες του ποταμού Chisone. Διακρίνεται στην Πάνω Πινερόλο (παλαιά) και στη Κάτω Πινερόλο που είναι η σύγχρονη πόλη. Αποτελεί λόγω και της θέσης της σημαντικό εμπορικό και βιομηχανικό κέντρο. Υφίστανται βιομηχανίες υφαντουργίας, παραγωγής μηχανών και μεταλλουργίας. Το 1960 ο πληθυσμός της αριθμούσε περίπου τους 21.000 κατοίκους, ενώ σήμερα υπολογίζεται στους 35.700 (έτος 2009).

## Ιστορία

Τα αρχαιολογικά ευρήματα που βρέθηκαν στο κέντρο του Πινερόλο στις αρχές της δεκαετίας του 1970 πιστοποιούν ότι υπήρχε από τα προϊστορικά χρόνια ανθρώπινη παρουσία στην περιοχή. Τα ερείπια της Ρωμαϊκής Νεκρόπολης Ντάμα Ρόσσο που βρέθηκαν κατά την διάρκεια εργασιών αποκατάστασης της Επαρχιακής Οδού Πινερόλο-Τορίνο (2003) απέδειξαν ότι η περιοχή ήταν επίκεντρο γεωργικών δραστηριοτήτων. Στην ιστορία είναι γνωστή από τον Μεσαίωνα όπου υπήρξε ένα από τα οχυρά του Οίκου των Δουκών της Σαβοΐας από εποχής Αμεδαίου Δ΄ (1243). Περισσότερο όμως γνωστή φέρεται στους στρατιωτικούς από την περίφημη Σχολή Αξιωματικών Ιππικού που υφίσταται ακόμα και σήμερα. Το 1536, όταν τα γαλλικά στρατεύματα εισέβαλαν στη περιοχή του Πεδεμοντίου κατελήφθη μεταξύ των άλλων και η Πινιερόλ όπου και παρέμεινε στη κατοχή τους μέχρι το 1574. Το 1631 περιήλθε και πάλι στους Γάλλους μέχρι το 1696 όταν υπογράφηκε η Συνθήκη του Τορίνο όπου και επανήλθε στον Οίκο της Σαβοΐας, ακολουθώντας την τύχη του Οίκου και την ενσωμάτωση στο Βασίλειο της Ιταλίας. Στη πόλη αυτή, το 1680, πέθανε κρατούμενος επί 15 χρόνια, ο επί βασιλείας Λουδοβίκου ΙΔ΄, Γάλλος υπουργός οικονομικών Νικολά Φουκέ.

## Αξιοθέατα

Ο Καθεδρικός ναός του Πινερόλο ήταν έργο του 9ου αιώνα μ.Χ. με Ρωμανικό κωδωνοστάσιο και Γοτθική πρόσοψη αφιερωμένος στον Άγιο Μαυρίκιο, αποκαταστάθηκε μετά από πρόσφατο σεισμό (1808).

## Σημείωση
Την ονομασία της πόλης αυτής φέρει η ιταλική 24η Μηχανοκίνητη Μεραρχία Πεζικού που έδρασε στην Ελλάδα, στην περιοχή της Θεσσαλίας, όπου και προκάλεσε το ολοκαύτωμα του Δομενίκου, και της Ηπείρου, στον Β' Π.Π. που αποτελούσε τότε επιμέρους διοικητική μονάδα της 11ης Ιταλικής Στρατιάς. Όταν γνωστοποιήθηκε η ανακωχή, που υπέγραψαν οι σύμμαχοι της Ελλάδος με την κυβέρνηση του στρατάρχη Πιέτρο Μπαντόλιο, ο οποίος είχε καταλάβει την εξουσία και είχε καθαιρέσει τον Μουσολίνι, η Μεραρχία Πινερόλο στις 12 Σεπτεμβρίου του 1943 παραδόθηκε, σε συνεργασία με τη Βρετανική Στρατιωτική Αποστολή, στην αντιστασιακή οργάνωση του ΕΛΑΣ.

## Δείτε επίσης
* Παράδοση της Μεραρχίας "Πινερόλο"

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.912.

## Εξωτερικοί σύνδεσμοι

Κατηγορία:Δήμοι της Μητροπολιτικής Πόλεως του Τορίνο
Μερίστωμα

[μικρογραφία|[Παθανθές το εδώδιμον|Παθανθές, απεικονίζονται τα φύλλα, το κλήμα, ο αναπτυσσόμενος βλαστός και το μερίστωμα.]]
Το **μερίστωμα** ή **μεριστωματικός ιστός** είναι μια ομάδα κυττάρων που δημιουργούνται στο έμβρυο ενός φυτού και είναι η βασική μονάδα της αναπτυξιακής πλαστικότητας των φυτών. Σε αυτά τα κύτταρα οφείλεται η ικανότητα των φυτών να αναπτύσσονται και να δημιουργούν νέα όργανα μετά την εμβρυική φάση (μετεμβρυική ανάπτυξη) και να συνεχίζουν τον ετήσιο αναπτυξιακό τους κύκλο. Αυτή είναι μια από τις θεμελιώδεις διαφορές μεταξύ ζωικών και φυτικών οργανισμών.

Τα μεριστώματα αποτελούνται από μεριστωματικά κύτταρα και έχουν τη δυνατότητα να εισέρχονται στον κυτταρικό κύκλο όταν αρχίσει η προγραμματισμένη αναπτυξιακή διαδικασία στο συγκεκριμένο σημείο. Τα νέα κύτταρα που προκύπτουν από τα μεριστώματα οργανώνονται σε ομάδες και διαφοροποιούνται.

## Ετυμολογία

Απόδοση του γερμανικού όρου *Meristem*, του ελβετού βοτανολόγου Καρλ Νέγκελι, από τις αρχαίες ελληνικές λέξεις **μεριστός** (από το *μερίζω*, *μέρος*) και **στέμμα**. Θα μπορούσε να αποδοθεί στα ελληνικά ως *μερίστεμμα*, έχει αποδοθεί και ως *μερίστομα*, *μεριστοματικός*, αλλά επικράτησε το *μερίστωμα*, *μεριστωματικός*.

## Είδη μεριστωμάτων
Στο έμβρυο και κατόπιν στο νέο φυτό υπάρχουν δύο πρωτογενή μεριστώματα. Αυτά τα μεριστώματα διατηρούνται συνεχώς στα φυτά και δημιουργούν ολόκληρη τη δομή του φυτού. Από αυτά προέρχονται και άλλα μεριστώματα που ονομάζονται δευτερογενή μεριστώματα. Το σχήμα των μεριστωματικών κυττάρων και τα επίπεδα διαίρεσής τους επηρεάζουν τη μορφογένεση στα φυτά.

Τα μεριστώματα των φυτών που σχηματίζονται κατά την εμβρυική ανάπτυξη είναι το κορυφαίο βλαστικό και το κορυφαίο ριζικό μερίστωμα. Στο κέντρο του κορυφαίου μεριστώματος υπάρχει μια ομάδα κυττάρων που αποτελούν την κεντρική ζώνη, δηλαδή κύτταρα που διατηρούν τη διαιρετική τους ικανότητα για τη συνέχιση της δημιουργίας νέων μεριστωματικών κυττάρων (σαν τα ανθρώπινα στελεχιαία κύτταρα). Δεξιά, αριστερά και κάτω από την κεντρική ζώνη βρίσκονται οι περιφερειακές ζώνες . Από τα κύτταρά τους δημιουργούνται οι καταβολές των οργάνων του βλαστού. Τέλος, μεταξύ των περιφερειακών ζωνών βρίσκεται το μερίστωμα της εντεριώνης. Η κύρια δραστηριότητα του πρωτογενούς μεριστώματος είναι να συμβάλλει στην αύξηση του μήκους του βλαστού και να δημιουργεί τους ιστούς του βλαστού ή αντίστοιχα στην αύξηση του μήκους της ρίζας και τη δημιουργία των ιστών της ρίζας.

Τα μονοετή και διετή φυτικά είδη ολοκληρώνουν την ανάπτυξή τους με τη δράση των πρωτογενών μεριστωμάτων και μετά των σχηματισμό των σπερμάτων τα φυτά γηράσκουν και ο βιολογικός τους κύκλος ολοκληρώνεται. Αντίθετα, στα πολυετή φυτικά είδη, τα φυτά συνεχίζουν να αναπτύσσονται χάρη στη δράση κυττάρων που αποτελούν τα δευτερογενή μεριστώματα. Τα κύτταρα αυτά έχουν επίσης την ικανότητα να διαιρούνται σε ορισμένες χρονικές περιόδους (άνοιξη) και από τα νέα κύτταρα δημιουργούνται οι ιστοί που συμβάλλουν στην περαιτέρω ανάπτυξη του φυτού.

## Πηγές
*

## Σημειώσεις


Κατηγορία:Φυσιολογία φυτών
Κατηγορία:Ανατομία φυτών
Κατηγορία:Ιστοί (βιολογία)
Αν Μπάνκροφτ

Η **Αν Μπάνκροφτ** (αγγλικά:*Anne Bancroft*), (17 Σεπτεμβρίου 1931 - 6 Ιουνίου 2005) ήταν Αμερικανίδα ηθοποιός, η οποία φοίτησε στο Actor's Studio που διηύθυναν ο Λι Στράσμπεργκ και η Στέλλα Άντλερ και χρησιμοποίησε την υποκριτική τεχνική της Μεθόδου του Στράσμπεργκ. Η Μπάνκροφτ απέσπασε το σεβασμό των συναδέλφων της για τις υποκριτικές της δυνατότητες και το εύρος που έδινε στις ερμηνείες της. Δούλεψε τόσο στον κινηματογράφο, όσο και στο θέατρο και την τηλεόραση και η δουλειά της της χάρισε πολλά βραβεία. Βραβεύτηκε με ένα Όσκαρ Α' Γυναικείου Ρόλου, με δυο Χρυσές Σφαίρες, με τρία Βραβεία BAFTA, με δυο Βραβεία Τόνυ και με δυο Βραβεία Έμμυ.

## Καριέρα
Έκανε το κινηματογραφικό της ντεμπούτο στην ταινία του 1952 *Το έκτο κλειδί της γκαρσονιέρας (Don't Bother To Knock)*, πλάι στη Μέριλιν Μονρόε, το οποίο ακολουθήθηκε από μια σειρά δευτερευόντων ρόλων κατά τη διάρκεια της δεκαετίας του '50. Πρώτη της μεγάλη επιτυχία ήταν η ταινία *[[Το θαύμα της Άννι Σάλιβαν]] (The Miracle Worker)* που της χάρισε το Όσκαρ Α' Γυναικείου Ρόλου. Ακολούθησε μια σειρά επιτυχημένων ταινιών, εκ των οποίων οι: *[[Αμαρτωλός Γάμος]] (The Pumpkin Eater, 1964)*, *[[Ο πρωτάρης]] (The Graduate, 1967)*, *[[Η Κρίσιμη Καμπή]] (The Turning Point, 1977)* και *[[Η Αγνή του Θεού]] (Agnes Of God)* της χάρισαν υποψηφιότητες για όσκαρ. Άλλες ταινίες για τις οποίες έλαβε ευνοϊκές κριτικές ήταν *[[Τα ταραγμένα χρόνια ενός γίγαντα]] (Young Winston, 1972)*, *Οι αιχμάλωτοι της δευτέρας λεωφόρου (The Prisoner of Second Avenue, 1975)*, *[[Να ζει κανείς ή να μη ζει; (ταινία 1983)|Να ζει κανείς ή να μη ζει;]] (To Be or Not to Be, 1983)* και *Οδός Τσάρτζινγκ Κρος, 84 (84 Charing Cross Road)*. 

Στα τελευταία χρόνια της καριέρας της περιορίστηκε σε μικρότερους ρόλους όσον αφορά τις ταινίες. Συμμετείχε ως καρατερίστα στις ταινίες: Κωδικό όνομα: Νίνα (Point On No Return, 1993), Πίσω στο σπίτι για τις διακοπές (Home for the Holidays, 1995), *[[Η επίλεκτη]] (G.I. Jane, 1997)*, *[[Μεγάλες Προσδοκίες (ταινία 1998)|Μεγάλες Προσδοκίες]] (Great Expectations, 1998)*, *[[Πιστά Ερωτευμένοι (ταινία)|Πιστά Ερωτευμένοι]] (Keeping The Faith, 2000)* και *[[Καρδιο-κατακτητές]] (Heartbreakers, 2001)*. Συνέχισε να συμμετέχει σε τηλεταινίες και το 2003 έλαβε υποψηφιότητα για Βραβείο Έμμυ και για το Βραβεία Σωματείου Ηθοποιών για την τηλεταινία βασισμένη σε θεατρικό του Τένεσι Γουίλιαμς *The Roman Spring Of Mrs. Stone*. 

Απεβίωσε το 2005 από καρκίνο της μήτρας. Ήταν παντρεμένη με το σκηνοθέτη Μελ Μπρουκς και είχαν αποκτήσει ένα παιδί τον Μαξ.

## Παραπομπές


## Εξωτερικοί σύνδεσμοι

*Αν Μπάνκροφτ, σελίδα στον ιστότοπο imdb .
*Αν Μπάνκροφτ, σελίδα στον ιστότοπο Cine.gr .

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Νικητές βραβείου Tony
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Σοφιανόπουλος

Το ελληνικό επώνυμο **Σοφιανόπουλος** (ετυμολογικά σημαίνει «γιος του Σοφιανού») μπορεί να αναφέρεται σε κάποιο από τα παρακάτω πρόσωπα:

* Αθανάσιος Σοφιανόπουλος (1886-1959), φυσικός και επιχειρηματίας
* Γεώργιος Σοφιανόπουλος (1894-;), χημικός
* Ιωάννης Σοφιανόπουλος (1795-1847), ιατροφιλόσοφος
* Ιωάννης Σοφιανόπουλος (1887-1951), πολιτικός
* Καίσαρ Σοφιανόπουλος (1886-;), ζωγράφος και ποιητής
* Νικολέττος Σοφιανόπουλος, αγωνιστής στην Επανάσταση του 1821
* Παναγιώτης Σοφιανόπουλος (1786-1856), γιατρός και πολιτικός
* Παναγιώτης Σοφιανόπουλος (ποδοσφαιριστής) (γενν. 1968), Έλληνας παλαίμαχος διεθνής ποδοσφαιριστής
* Σωτήρης Σοφιανόπουλος (γενν. 1938), επιχειρηματίας και πολιτικός
Δαγκλής

Το ελληνικό επώνυμο **Δαγκλής** ή **Νταγκλής** το έφερε ισχυρή πολεμική οικογένεια από το Σούλι, μέλη της οποίας αναφέρονται στους αγώνες κατά του Αλή Πασά και αργότερα ως αγωνιστές στην Επανάσταση του 1821. Γενικότερα, το επώνυμο μπορεί να αναφέρεται σε κάποιο από τα εξής πρόσωπα:

## Α) Οικογένεια [[Σουλιώτες|Σουλιωτών]]
* Βασίλειος Δαγκλής
* Γιώτης (Παναγιώτης) Δαγκλής (αναφέρεται ως ο σημαντικότερος της οικογένειας)
* Γκόγκας Δαγκλής ή καπεταν-Γκόγκας (θάν.1808), αρχηγός της οικογένειας
* Ιωάννης ή Ναστούλας Δαγκλής (1800-1886)
* Κίτσος Δαγκλής (θάν.1826)
* Λιώνης Δαγκλής
* Φώτης Δαγκλής

## Β) Νεότερα πρόσωπα
* Γεώργιος Δαγκλής (γενν.1923), νευρολόγος-ψυχίατρος
* Παναγιώτης Δαγκλής (1853-1924), στρατηγός και πολιτικός
1516 Ανρύ

Ο **Ανρύ** (*Henry*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,782. Ανακαλύφθηκε το 1938 από τον Γάλλο αστρονόμο Αντρέ Πατρύ, που παρατηρούσε από τη Νίκαια, και πήρε το όνομά του προς τιμή των Γάλλων αστρονόμων αδελφών Ανρί (Πωλ και Προσπέρ).

## Φυσικά χαρακτηριστικά
Η μέση διάμετρος του Ανρύ εκτιμάται σε 19,92 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,054 ± 0,011. Ο Ανρύ περιστρέφεται γύρω από τον εαυτό του μία φορά κάθε 12 ως 22 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ανρυ
1517 Βελιγράδι

Με το όνομα **Βελιγράδι (Beograd)** είναι γνωστός ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,10. Ανακαλύφθηκε το 1938 από τον Σέρβο αστρονόμο Μίλοραντ Πρότιτς, που παρατηρούσε από το Βελιγράδι, και πήρε το όνομά του από την πόλη αυτή.

## Φυσικά χαρακτηριστικά
Η μέση διάμετρος του Βελιγραδίου εκτιμάται σε 36,16 ± 1,9 χιλιόμετρα. Ο φασματικός τύπος του είναι **X** (κατά SMASSII), ενώ το γεωμετρικό άλβεδό του είναι 0,0491 ± 0,005. Ο αστεροειδής Βελιγράδι περιστρέφεται γύρω από τον εαυτό του μία φορά κάθε 5 ως 9 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βελιγραδι
Κατηγορία:Βελιγράδι
1518 Ροβανιέμι

μικρογραφία|3D μοντέλο του αστεροειδούς 1518 Ροβανιέμι
Ο **Ροβανιέμι (Rovaniemi)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,391. Ανακαλύφθηκε στις 15 Οκτωβρίου 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας (και, ανεξάρτητα, στις 21 Οκτωβρίου 1938 από τον Βέλγο αστρονόμο Εζέν Ντελπόρτ που παρατηρούσε από την Υκλ του Βελγίου, ανακάλυψη που ανακοινώθηκε πρώτη), και πήρε το όνομά του από την πόλη Ροβανιέμι της Λαπωνίας.

## Φυσικά χαρακτηριστικά
Τα φυσικά χαρακτηριστικά του Ροβανιέμι είναι άγνωστα. Ο Ροβανιέμι περιστρέφεται γύρω από τον εαυτό του μία φορά κάθε 5 ώρες και 15 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ροβανιεμι
Καλέντζι

Με το όνομα **Καλέντζι** αναφέρονται οι οικισμοί:

*Καλέντζι Αχαΐας, ορεινός οικισμός του νομού Αχαΐας.
*Καλέντζι Ιωαννίνων, ορεινός οικισμός στο νότιο άκρο του νομού Ιωαννίνων.
*Καλέντζι Κορινθίας, ημιορεινός οικισμός στο δυτικό τμήμα του νομού Κορινθίας.
*Καλέντζι Ευβοίας

Επίσης με το όνομα αυτό αναφέρονταν στο παρελθόν οι οικισμοί:
*Βόθωνας Αττικής, πρώην Καλέντζι.
*Κεραμίδι Ηλείας, πρώην Καλέντζι.
*Στρογγυλοβούνι Αιτωλοακαρνανίας, πρώην Καλέντζι.

Κατηγορία:Αποσαφηνίσεις ελληνικών τοπωνυμίων
EF

Η συντομογραφία λατινικών χαρακτήρων **EF** ή **Ef** ή **ef** (στην αγγλική γλώσσα προφέρεται ι-εφ) μπορεί να αναφέρεται:

## Επιστήμη
*Ως **EF**
**Στο Exafarad, μονάδα μέτρησης που αντιστοιχεί σε 10^18 Farad
**Στο ηλεκτρικό πεδίο στη Φυσική.
**Στην Ενισχυμένη Κλίμακα Φουτζίτα
**Στον EF<Sub>16</sub> δεκαεξαδικό αριθμό, που αντιστοιχεί στον αριθμό 239 στο δεκαδικό σύστημα.
*Στην Ενέργεια Φέρμι ως **E<sub>F</sub>**
Μάλλες Βενόστα

Το **Μάλλες Βενόστα** (, , , ) είναι πόλη της βόρειο-ανατολικής Ιταλίας  με 5.092 κατοίκους στην Μπολτσάνο και στις Δολομιτικές Άλπεις. Βρίσκεται στην κοιλάδα Βενόστα κοντά στα σύνορα με την Αυστρία και την Ελβετία.

Η κωμόπολη αποτελεί και Δήμο και είναι ένας από τους τέσσερις ιταλικούς δήμους που έχει σύνορα ταυτόχρονα με δύο χώρες. Είναι ο τελευταίος σταθμός της σιδηροδρομικής γραμμής από το Μεράνο η οποία ποια δεν λειτουργεί. Το 96,83% των κατοίκων της έχουν για μητρική γλώσσα τα Γερμανικά, το 3,03% τα Ιταλικά και το 0,09% τα Λαδινικά.

## Ιστορία
Η πόλη βρίσκεται κατά μήκος της αρχαίας* Via Claudia Augusta*. Το 2011 σε ανασκαφές που διεξάγονται από το πανεπιστήμιο του Ίνσμπρουκ στην αγροικία "Πάουλιχοφ" (Paulihof) αποκάλυψαν αρχαιολογικά ευρήματα, συγκεκριμένα μια αγροικία της ρωμαϊκής περιόδου. Έξω από την κωμόπολη υπάρχουν πολλά οχυρά από μπετόν, τμήμα της αμυντικής γραμμής που κατασκευάστηκε για τον Β' Παγκόσμιο Πόλεμο. 

Το όνομα *Malles* αναφέρεται για πρώτη φορά το 1094 , και με το *Mals* το 1266. Πιστεύεται ότι προέρχεται από το προ ρωμαϊκό "altura" ή "monte".

## Μνημεία-Αξιοθέατα
Έξω από την πόλη υπάρχει η μονή του όρους Μαρία ,ένα μοναστήρι Βενεδικτίνων, που χτίστηκε γύρω στο 1200. Η εκκλησία του Αγίου Βενέδικτου, για τις τοιχογραφίες της καρολίγγειας περιόδου. Η εκκλησία *chiesa di Tarces* 

## Δήμος
Ο δήμος χωρίζεται σε 10 διαμερίσματα, Αλσάγκο (Alsago-Alsack), Μπουργκούσιο (Burgusio-Burgeis), Κλούζιο (Clusio-Schleis), Laudes (Laatsch), Μάζια (Mazia-Matsch), Πιάβενα (Piavenna-Plawenn), Πλανόλ (Planol-Planeil), Slingia (Schlinig), Tarces (Tartsch), Ούλτιμο (Ultimo-Ulten).

## Παραπομπές


## Πηγές
*  
*  
*  
*  

## Εξωτερικοί σύνδεσμοι
* 
*  

Κατηγορία:Δήμοι της Αυτόνομης Επαρχίας του Μπολτσάνο
Καλέντζι Ιωαννίνων

Το **Καλέντζι Ιωαννίνων**  είναι ορεινός οικισμός του νομού Ιωαννίνων και βρίσκεται στο νότιο άκρο του νομού, 31 χλμ. ΝΑ των Ιωαννίνων, στην πρώην επαρχία Δωδώνης. Ήταν έδρα του δήμου Κατσανοχωρίων σε υψόμετρο 620 μέτρων. κατά την απογραφή του 2001 είχε 365 κατοίκους, οι οποίοι ασχολούνται κυρίως με την κτηνοτροφία και τη γεωργία.

Ο Δήμος Κατσανοχωρίων ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Βορείων Τζουμέρκων.

## Ιστορία
Η περιοχή κατοικήθηκε από την αρχαιότητα, όπως φαίνεται και από τα απομεινάρια του Κάστρου των ελληνιστικών χρόνων που βρίσκεται λίγο έξω από το χωριό. Το κάστρο αυτό ή το καστρί όπως το λένε σήμερα οι Καλεντζίτες, είναι εκείνο που, όπως λέει ο θρύλος, χάρισε το όνομά του στο Καλέντζι.

Κατά τη διάρκεια του Α΄ Βαλκανικού Πολέμου, το Καλέντζι κατελήφθη στις 30 Νοεμβρίου του 1912 από τον Ελληνικό Στρατό, στα πλαίσια της μάχης της Αετορράχης.

## Ονομασία
Υπάρχουν τρεις εκδοχές για την ονομασία του χωριού: Η πρώτη αναφέρει ότι στο κάστρο πέρναγε τους καλοκαιριάτικους μήνες η κόρη του βασιλιά Τόμαρου, η Εκάλη. Απέναντι από το κάστρο ήταν χτισμένο το χωριό που οι κάτοικοι το είχαν ονομάσει Εκάλη για χάρη της όμορφης βασιλοπούλας. Όταν το κάστρο έπεσε στα χέρια των Σλάβων το ονόμασαν Εκάληντζ. Αργότερα όταν εξελληνίστηκε η Σλαβική ονομασία το Εκάληνζ, έγινε Καλένζι. Η δεύτερη εκδοχή, αναφέρει πως το όνομα στο χωριό το χαρίζει το κάστρο. Το μικρό κάστρο στα τουρκικά λέγεται Καλαί-ντζικ και με το πέρασμα του χρόνου έμεινε και στο χωριό το όνομα εξελληνισμένο Καλέντζι.  Σύμφωνα με την τρίτη εκδοχή, το όνομα προέρχεται από μία οικογένεια με το επώνυμο Καλέντζι.

## Παραπομπές


## Εξωτερικοί σύνδεσμοι
* Φωτογραφίες και χάρτης από το Panoramio

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Βορείων Τζουμέρκων
Extended file system

Το **extended file system** ή **ext** υλοποιήθηκε τον Απρίλιο του 1992, ως το πρώτο σύστημα αρχείων που δημιουργήθηκε ειδικά για τον πυρήνα Linux. Συμπεριλαμβάνει δομές μεταδεδομένων εμπνευσμένες από το παραδοσιακό Unix File System (UFS), και σχεδιάστηκε από τον Rémy Card με σκοπό να αντιμετωπίσει τους τεχνινούς περιορισμούς του συστήματος αρχείων του Minix. Ήταν η πρώτη υλοποίηση που χρησιμοποίησε το εικονικό σύστημα αρχείων (virtual file system, VFS), το οποίο προσθέθηκε στον πυρήνα Linux στην έκδοση 0.96c, και μπορούσε να διαχειριστεί συστήματα αρχείων μέχρι 2 gigabyte (GB) σε μέγεθος.

Το ext είναι το πρώτο στη οικογένεια των extended file system. Τεχνολογικά το ξεπέρασαν τα ext2 και xiafs, από τα οποία επικράτησε το ext2. Το Ext2 διόρθωσε κάποια μειονεκτήματα του ext, όπως την αδυναμία αλλαγής των inode και την δημιουργία κατακερματισμού.

## Άλλα extended file system
Η οικογένεια των extended file system έχει άλλα τρία μέλη:
*ext2, το δεύτερο extended file system.
*ext3, το τρίτο extended file system.
*ext4, το τέταρτο extended file system.

## Παραπομπές


Κατηγορία:Linux
Κατηγορία:Συστήματα αρχείων
EG (αποσαφήνιση)

Η συντομογραφία λατινικών χαρακτήρων **EG** ή **Eg** ή **.eg** (στην αγγλική γλώσσα προφέρεται ι-τζι) μπορεί να αναφέρεται:

*Στην Αίγυπτο κατά ISO, χώρα της Αφρικής.
*Ως .eg στον top-level domain κωδικό για την Αίγυπτο στο διαδίκτυο

## Επιστήμη
*Στο Exagram ως **Eg**, μονάδα μέτρησης που αντιστοιχεί σε 10^18 γραμμάρια.
ΕΦ

Η συντομογραφία ελληνικών χαρακτήρων και αριθμός **ΕΦ** ή **εφ** μπορεί να αναφέρεται:

*Στην Εθνική Φρουρά (Κύπρος)
*
*Στην επιστημονική φαντασία ως **ΕΦ** ή **Ε.Φ.**
*Στο έτος φωτός ως **ε.φ.**, μονάδα μέτρησης απόστασης.
*Στην εφημερίδα ως **εφ.**
*Ως ͵ΕΦ´ ή ͵εφ´ στο ελληνικό σύστημα αρίθμησης ο αριθμός 5.500
*Στο γράμμα F στην ελληνική του απόδοση.
Σούλης Τουρσούγκας

Ο **Σούλης Τουρσούγκας** είναι Έλληνας προπονητής πετοσφαίρισης. Έχει κατακτήσει ως προπονητής τα περισσότερα πρωταθλήματα γυναικών Ελλάδος.

## Καριέρα
Αναδείχθηκε 5 φορές πρωταθλητής Ελλάδας με τη γυναικεία ομάδα βόλεϊ του ΖΑΟΝ και στη συνέχεια κατέκτησε άλλα 7 πρωταθλήματα ως προπονητής της γυναικείας ομάδας βόλεϊ του Παναθηναϊκού στη οποία υπήρξε προπονητής για 13 έτη (1980-1992 και 1994-1995). Με τον Παναθηναϊκό κατέκτησε επίσης 2 Πρωταθλήματα Κέντρου (1981, 1982).

Επίσης έχει εργασθεί και ως τεχνικός σε ομάδες βόλεϊ μικρότερων ηλικιών, ενώ είχε και μια σύντομη συνεργασία με τη γυναικεία ομάδα βόλεϊ του Ολυμπιακού. Σημαντικότερες στιγμές για τον ίδιο υπήρξαν το πρώτο του πρωτάθλημα το 1974 με τον ΖΑΟΝ και το πρωτάθλημα με τις Νεανίδες του Παναθηναϊκού το 1991 στη Δράμα.

## Τίτλοι
* 12 **[[Πρωτάθλημα Ελλάδας πετοσφαίρισης γυναικών|Πρωταθλήματα Ελλάδας πετοσφαίρισης γυναικών]]**:
** 1974, 1975, 1976, 1980, 1981 (ΖΑΟΝ) 
** 1982, 1983, 1985, 1988, 1990, 1991, 1992 (Παναθηναϊκός)
* 2 **[[Πρωτάθλημα Κέντρου πετοσφαίρισης γυναικών|Πρωταθλήματα Κέντρου πετοσφαίρισης γυναικών]]**:
** 1981, 1982 (Παναθηναϊκός)
* 1 **[[Πρωτάθλημα Ελλάδας πετοσφαίρισης νεανίδων|Πρωτάθλημα Ελλάδας νεανίδων]]**:
** 1991 (Παναθηναϊκός)
* 2 **Πρωταθλήματα Αθηνών νεανίδων**:
** 1990, 1991 (Παναθηναϊκός)

## Παραπομπές


## Εξωτερικοί σύνδεσμοι
* Συνέντευξη

Κατηγορία:Έλληνες προπονητές πετοσφαίρισης
Κατηγορία:Προπονητές πετοσφαίρισης ΠΑΟ
Κατηγορία:Προπονητές πετοσφαίρισης Ολυμπιακού Πειραιώς
Γιάννης Χρυσοστόμου

Ο **Γιάννης Χρυσοστόμου** (γεν. 9 Ιουνίου του 1949) είναι παλαίμαχος Έλληνας ποδοσφαιριστής, που αγωνίσθηκε στις ομάδες του Α.Ο. Αιγάλεω (κατακτώντας το 1ο  Θερινό πρωτάθλημα Ο.Π.Α.Π., του 1968) και του Αχαρναϊκού, με τον οποίο αναδείχτηκε πρωταθλητής της Γ΄Εθνικής, το 1978.

## Αγωνιστική σταδιοδρομία
Ο Χρυσοστόμου ξεκίνησε τον αθλητισμό το 1961 από το εφηβικό τμήμα του Αιγάλεω και την περίοδο 1967-68 πραγματοποίησε το ντεμπούτο του στην Α' Εθνική με την ανδρική ομάδα. 

Αγωνίζονταν στη θέση του ακραίου επιθετικού. Διέθετε ιδιαίτερη ικανότητα στις ντρίπλες, καθώς ήταν λεπτοκαμωμένος, ταχύς και ευλύγιστος, ενώ αναδείχθηκε σε έναν σημαντικό σκόρερ. 

Έως και τη σεζόν 1975-76, που μετεγγράφηκε στον Αχαρναϊκό, είχε συμπληρώσει 9 συνεχή έτη στην ομάδα, παίρνοντας μέρος σε **167 αγώνες πρωταθλήματος Α΄Εθνικής** (σημειώνοντας παράλληλα και **26 τέρματα**), ενώ την τελευταία του χρονιά έπαιξε και στη Β΄Εθνική. Την εποχή της μεγάλης ακμής του, στις αρχές της δεκαετίας του 1970, είχε συγκεντρώσει το ενδιαφέρον της ΑΕΚ.

Την επόμενη τριετία ήταν στέλεχος της ομάδας του Μενιδίου, την οποία βοήθησε να ανέβει στη Β΄ Εθνική, ενώ το καλοκαίρι του 1979 τερμάτισε την καριέρα του και έκτοτε αφοσοιώθηκε στις επαγγελματικές του υποχρεώσεις.

## Στατιστικά στοιχεία

* έως και το 1966-67: Αιγάλεω Α.Ο. (εφηβικό τμήμα)
* 1967/68: Αιγάλεω Α.Ο.-Α΄ Εθνική-15 συμμετοχές, 4 γκολ
* 1968/69: Αιγάλεω Α.Ο.-Α΄ Εθνική-13 συμμετοχές, 1 γκολ
* 1969/70: Αιγάλεω Α.Ο.-Α΄ Εθνική-25 συμμετοχές, 3 γκολ 
* 1970/71: Αιγάλεω Α.Ο.-Α΄ Εθνική-22 συμμετοχές, 2 γκολ
* 1971/72: Αιγάλεω Α.Ο.-Α΄ Εθνική-31 συμμετοχές, 6 γκολ
* 1972/73: Αιγάλεω Α.Ο.-Α΄ Εθνική-19 συμμετοχές, 6 γκολ
* 1973/74: Αιγάλεω Α.Ο.-Α΄ Εθνική-25 συμμετοχές, 2 γκολ
* 1974/75: Αιγάλεω Α.Ο.-Α΄ Εθνική-17 συμμετοχές, 2 γκολ (**υποβιβασμός**)
* 1975/76: Αιγάλεω Α.Ο.-Νότος Β΄ Εθνικής-14 συμμετοχές, 3 γκολ
* 1976/77: Αχαρναϊκός Α.Ο.-Α΄Αθηνών & Γ΄Εθνική
* 1977/78: Αχαρναϊκός Α.Ο.-Εθνικό Ερασιτεχνικό πρωτάθλημα (**άνοδος**)
* 1978/79: Αχαρναϊκός Α.Ο.-Νότος Β΄Εθνικής

## Προσωπική ζωή
Ασκεί το επάγγελμα του χρυσοχόου στο Αιγάλεω, είναι νυμφευμένος (έχει δυο κόρες), ενώ τυγχάνει βασικό μέλος του Συνδέσμου Βετεράνων της ομάδας.

## Πηγές

*"*50 Χρόνια Αιγάλεω*"-Νίκος Δημ. Νικολαΐδης (1998)

Κατηγορία:Ποδοσφαιριστές Αιγάλεω Α.Ο.
Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Διόραση

**Διόραση** ονομάζουμε την ικανότητα αντίληψης γεγονότων, ατόμων ή αντικειμένων χωρίς τη χρήση καμίας γνωστής αίσθησης. Κάνουμε επίσης λόγο για διορατικότητα, δηλαδή την ικανότητα κάποιου να χρησιμοποιεί διόραση για την επίλυση των προβλημάτων του ή ακόμα και για να τα αποφεύγει πριν ακόμα προκύψουν. Ένας διορατικός άνθρωπος μπορεί να προβλέπει (κυριολεκτικά να βλέπει πριν να συμβούν) επιπλοκές, προβλήματα ή εξελίξεις που δεν διαφαίνονται στην παρούσα στιγμή και να διαμορφώνει αποτελεσματική άμυνα και στρατηγική. Διάφορες ασχολίες όπως π.χ. το σκάκι ή η στρατηγική πολέμου ευνοούνται από την ικανότητα διορατικής σκέψης. 

## Ετυμολογία
Η ονομασία " Διόραση" προέρχεται από την πρόθεση "διά" και από το ουσιαστικό " όραση". Σημαίνει ετυμολογικά, αυτός που βλέπει μέσα από, διαπερνά, βλέπει με διαφορετικό τρόπο. 

''

Κατηγορία:Παραψυχολογία
Κατηγορία:Ψυχικές δυνάμεις
EI

Η συντομογραφία λατινικών & ελληνικών χαρακτήρων και αριθμός **EI** ή **Ei** ή **ΕΙ** ή **ει** (στην αγγλική γλώσσα προφέρεται ι-άι) μπορεί να αναφέρεται:

*Ως **EI**
**Στην Aer Lingus, ιρλανδική αεροπορική εταιρεία

## Στην ελληνική γλώσσα
*Ως ͵ΕΙ´ ή ͵ει´ στο ελληνικό σύστημα αρίθμησης ο αριθμός 5.010 
*Στο A λατινικό και αγγλικό γράμμα, ως **Έι** στην προφορά του στα Ελληνικά
*Στο , αρχαιοπρεπή σύνδεσμο
*Στην Ενέργεια ιονισμού
Τζόρτζιο Αρμάνι

Ο **Τζόρτζιο Αρμάνι** ή **Τζόρτζο Αρμάνι** (, Πιατσέντζα, 11 Ιουλίου 1934 – Μιλάνο, 4 Σεπτεμβρίου 2025), ήταν Ιταλός σχεδιαστής μόδας, παγκοσμίως γνωστός για τα ανδρικά κοστούμια και τη διακόσμηση πολλών ξενοδοχείων. Ίδρυσε την εταιρεία παραγωγής Gorgo Barbadipolo το 1975 και πλέον θεωρείται ένας από τους πλέον επιτυχημένους σχεδιαστές της Ιταλίας.

Η περιουσία του, σύμφωνα με τα στοιχεία του περιοδικού *Forbes*, στις 9 Ιουλίου 2022 είχε εκτιμηθεί στα 11,1 δισεκατομμύρια δολάρια, γεγονός που τον καθιστά τον δεύτερο πλουσιότερο άνθρωπο στην Ιταλία. Το 2000, δήλωσε φορολογητέο εισόδημα ύψους 167 εκατομμυρίων ευρώ. Από τον Απρίλιο του 2024, είναι ο τρίτος πλουσιότερος άνθρωπος στην Ιταλία μετά τον Τζοβάννι Φερρέρο και τον Αντρέα Πινατάρο.

## Βιογραφία
### Πρώτα χρόνια
Γεννήθηκε στην πόλη Πιατσέντζα της βόρειας Ιταλίας, από τον Ούγκο Αρμάνι, λογιστή σε εταιρεία μεταφορών, και τη Μαρία Ραϊμόντι. Μεγάλωσε με τον μεγαλύτερο αδελφό του Σέρτζιο και τη μικρότερη αδελφή του Ροζάνα.

Κατά τη διάρκεια των σπουδών του στο Λύκειο Λεονάρντο ντα Βίντσι στο Μιλάνο, ο Αρμάνι φιλοδοξούσε να ακολουθήσει σταδιοδρομία στην ιατρική, ιδιαίτερα μετά την ανάγνωση του έργου του Α. Τζ. Κρόνιν «Η Ακρόπολη». Εγγράφηκε στο τμήμα ιατρικής του Πανεπιστημίου του Μιλάνου, αλλά το 1953, αφού φοίτησε για τρία χρόνια, έφυγε και κατατάχθηκε στον στρατό. Λόγω του ιατρικού του υπόβαθρου, τοποθετήθηκε στο Στρατιωτικό Νοσοκομείο στη Βερόνα, όπου παρακολουθούσε παραστάσεις στην Αρένα. Τελικά αποφάσισε να αναζητήσει μια διαφορετική επαγγελματική πορεία.

### Προσωπική ζωή
Ο Αρμάνι υπήρξε ένας άνθρωπος με μία ζωή σε εγρήγορση, αλλά σε συνέντευξη στο περιοδικό *Vanity Fair* ισχυρίστηκε ότι είχε σχέσεις τόσο με άνδρες όσο και με γυναίκες. Είχε μια μακροχρόνια σχέση με τον επιχειρηματικό του συνεργάτη, τον σχεδιαστή μόδας Σέρτζιο Γκαλέοτι, ο οποίος πέθανε από καρδιακή προσβολή το 1985. Είχε επίσης μερικούς συγγενείς στις Ηνωμένες Πολιτείες. Σύμφωνα με την οικογένεια του Αρμάνι, περνούσε πολύ χρόνο στο γιοτ του, μήκους άνω των 60 μέτρων, και λάτρευε την ιστιοπλοΐα.

### Θάνατος
Σύμφωνα με πληροφορίες, η υγεία του Αρμάνι είχε επιδεινωθεί τους μήνες που προηγήθηκαν του θανάτου του και απουσίαζε αξιοσημείωτα από την Εβδομάδα Μόδας του Μιλάνου τον Ιούνιο του 2025, σηματοδοτώντας την πρώτη φορά που δεν παρευρέθηκε στις δικές του επιδείξεις μόδας.

Απεβίωσε στο σπίτι του στο Μιλάνο στις 4 Σεπτεμβρίου 2025, σε ηλικία 91 ετών.

Κατά τη στιγμή του θανάτου του, το Forbes εκτίμησε την καθαρή του περιουσία στα 12,1 δισεκατομμύρια δολάρια. Η σορός του τέθηκε σε λαϊκό προσκύνημα στο Armani/Teatro στο Μιλάνο, το διήμερο 6 και 7 Σεπτεμβρίου. Όλα τα καταστήματα Armani έκλεισαν σε ένδειξη πένθους στις 8 Σεπτεμβρίου, ημέρα της κηδείας του, η οποία κηρύχθηκε επίσης ημέρα πένθους στο Μιλάνο.

## Παραπομπές


Κατηγορία:Ιταλοί σχεδιαστές μόδας
Κατηγορία:Ιταλοί επιχειρηματίες
Κατηγορία:ΛΟΑΤ πρόσωπα από την Ιταλία